28/12/2022 | Administración LocalMunicipal
Noia
Secretaría
Convocatoria e bases especificas reguladoras do proceso selectivo convocado polo Concello de Noia para cubrir una praza vacante de profesor de violín

Por Resolución de Alcaldía núm.3288/2022, de data 21 de decembro, acordouse a aprobación e a convocatoria das seguintes bases específicas: BASES ESPECIFICAS REGULADORAS DO PROCESO SELECTIVO CONVOCADO POLO CONCELLO DE NOIA PARA CUBRIR UNA PRAZA VACANTE DE PROFESOR DE VIOLÍN DO CONSERVATORIO MUNICIPAL DO CONCELLO DE NOIA, PERSOAL LABORAL FIXO, POLO PROCESO EXTRAORDINARIO DE ESTABILIZACIÓN DO EMPREGO PÚBLICO, INCLUÍDA NA OFERTA DE EMPREGO PÚBLICO EXTRAORDINARIA DO ANO 2022 Primeira. Obxecto 1.1. As presentes bases específicas teñen por obxecto regular o proceso selectivo para o ingreso como persoal laboral fixo dunha praza de profesor de violín do conservatorio municipal do Concello de Noia, dentro do proceso extraordinario de estabilización do emprego temporal incluída na oferta extraordinaria de estabilización de emprego público do ano 2022 aprobada por Resolución de Alcaldía 1278/2022 de data 25 de maio de 2022 ( (BOP núm.102 do 31/05/2022) e modificada por resolución de Alcaldía 3020/2022 de 25 de novembro de 2022 (BOP num 229, do 2/12/2022), de conformidade co disposto na Lei 20/2021, do 28 de decembro, de medidas urxentes para a redución da temporalidade do emprego público, no Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público e na Lei 2/2015, do 29 de abril, do emprego público de Galicia.1.2. Unha vez acordado o nomeamento como empregado público correspondente, o seu vínculo co Concello de Noia será o seguinte: • Vínculo: persoal laboral fixo. • Escala: Administración Especial • Subescala: Servicios Especiais • Grupo: 2 • Denominación: Profesor de violín Segunda. Normativa aplicable Os procesos selectivos citados rexeranse polo establecido nestas bases xerais e nas correspondentes bases específicas de cada convocatoria. Así mesmo, no non establecido nelas, serán de aplicación a estes procesos selectivos o Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público (en diante TREBEP); a Lei 20/2021, do 28 de decembro, de medidas urxentes para a redución da temporalidade do emprego público; a Lei 2/2015, do 29 de abril, do emprego público de Galicia; Lei 7/1985, do 2 de abril, reguladora das bases do réxime local; Real decreto 781/1986, do 18 de abril, polo que se aproba o Texto refundido das disposicións legais vixentes en materia de réxime local; Real decreto 896/1991, do 7 de xuño, polo que se establecen as regras básicas e programas mínimos do procedemento de selección dos funcionarios de administración local, con excepción dos artigos 8 e 9; Decreto 95/1991, de 20 de marzo, que aproba o Regulamento de selección de persoal da Administración da Comunidade Autónoma de Galicia; Real decreto 364/1995, que aproba o Regulamento xeral de ingreso do persoal ao servizo da Administración do Estado; Lei 39/2015, do 1 de outubro, do procedemento administrativo común das administracións públicas (en diante LPAC); Lei 40/2015, do 1 de outubro, de réxime xurídico do Sector Público; Real decreto lexislativo 1/2013, do 29 de novembro, polo que se aproba o texto refundido da Lei xeral dos dereitos das persoas con discapacidade e da súa inclusión social, e Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. En canto ao sistema selectivo establecido para o desenvolvemento dos procesos selectivos derivados deste proceso extraordinario de estabilización do emprego temporal, sinala o artigo 2.4 da Lei 20/2021, do 28 de decembro, de medidas urxentes para a redución da temporalidade do emprego público, que aquel será o de concurso, na que se terá en conta maioritariamente a experiencia no corpo, escala, categoría ou equivalente de que se trate. Este proceso ten carácter excepcional de acordo co previsto no artigo 61.6 e 7 do TREBEP, para aquelas prazas que, reunindo os requisitos establecidos no artigo 2.1, estivesen ocupadas con carácter temporal de forma ininterrompida con anterioridade ao 1/01/2016. Estes procesos, que se realizarán por unha soa vez, poderán ser obxecto de negociación en cada un dos ámbitos territoriais da Administración do Estado, Comunidades Autónomas e Entidades Locais e respectarán, en todo caso, os prazos establecidos nesta norma. A disposición adicional sexta é complementada coa disposición adicional oitava que establece que adicionalmente, os procesos selectivos contidos na disposición adicional sexta incluirán nas súas convocatorias as prazas vacantes de natureza estrutural ocupadas de forma temporal por persoal cunha relación, desta natureza, anterior ao 1/01/2016. Neste contexto, as bases xerais que regularán estes procesos selectivos no Concello de Noia valoran no concurso de méritos unicamente a experiencia profesional previa como persoal empregado público de natureza temporal, xa sexa persoal funcionario interino, laboral temporal ou indefinido non fixo, e establécese distinta puntuación da experiencia profesional en función da Administración na que aquela se adquirise. A base desta excepcionalidade na valoración do mérito e capacidade xa ven reflexada no preámbulo da Lei 20/2021, do 28 de decembro, que sinala que sobre este concurso como proceso excepcional, cabe traer a colación a doutrina fixada polo Tribunal Constitucional sobre o principio de igualdade no acceso aos cargos e empregos públicos (artigo 23.2 CE), que unicamente pode ser exceptuada por razóns excepcionais e obxectivas. Ademais, este acceso ha de ordenarse de maneira igualitaria na convocatoria mediante normas abstractas e xenerais co fin de preservar a igualdade ante a lei da cidadanía, o que obriga ao lexislador e á Administración para elixir regras fundadas en criterios obxectivos e presididos polos canons de mérito e capacidade que o artigo 103.3 CE dispón (SSTC 67/1989, 27/1991 e 60/1994). Entre as condicións que, de acordo coa xurisprudencia constitucional, han de darse para que non caiba apreciar infracción algunha do principio de igualdade de acceso a cargos e empregos públicos do artigo 23.2 da Constitución atópanse, en primeiro lugar, que se trate dunha situación excepcional; segunda, que só se acuda a este tipo de procedementos por unha soa vez, pois doutro xeito perderíase a súa condición de remedio excepcional e terceiro, que dita posibilidade estea prevista nunha norma con rango legal (STC 12/1999, do 11 de febreiro de 1999). Así, entre outras, a sentenza do Tribunal Supremo 2186/2019 do 24/06/2019, xa indicaba que “non parece arbitrario atribuír distinta puntuación á experiencia previa na Administración segundo adquiriuse na mesma á que pertence a praza convocada ou a outra diferente. Aínda podendo haber elementos comúns entre unha e outra, non cabe dúbida de que non é o mesmo o contexto organizativo e funcional correspondente nin de que tampouco coinciden, en principio, as competencias e funcións nin a normativa para aplicar. Por tanto, mediando esas diferenzas non é irrazonable que tamén difira a puntuación”. Xa na Resolución da Secretaría de Estado de Función pública sobre as orientacións para a posta en marcha dos procesos de estabilización derivados da Lei 20/2021, do 28 de decembro, de medidas urxentes para a redución da temporalidade do emprego público, do 01/04/2022, se establece a valoración maioritaria da experiencia no corpo, escala, categoría ou equivalente como persoal temporal na Administración na que se desexa acceder. Terceira. Requisitos dos aspirantes Para ser admitido no procedemento que se regula nestas bases, os aspirantes deberán reunir, na data en que remate o prazo de presentación de instancias (20 días hábiles a contar dende o seguinte ao da publicación do extracto da convocatoria no BOE), os seguintes requisitos: A) Ter cumpridos os dezaseis (16) anos de idade e non ter acadado a idade de xubilación forzosa. B) Ser español/a ou nacional dun Estado membro da Unión Europea. Tamén reunirán este requisito a ou o cónxuxe de española ou español ou de persoa nacional dalgún dos Estados membros da Unión Europea, sempre que non estean separados de dereito, e os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores desa idade dependentes, e as persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa de aplicación a libre circulación de traballadoras e traballadores nos termos establecidos na normativa vixente. C) Estar en posesión, ou en condición de obtelo na data de remate do prazo de presentación das instancias, do Título de Diplomado en estudos musicais no conservatorio superior, ou equivalente. Os aspirantes con titulación obtida no estranxeiro deberán acreditar que están en posesión da correspondente convalidación ou da credencial que acredite, no seu caso, a homologación. Este requisito non será de aplicación aos aspirantes que obtiveran o recoñecemento da súa cualificación profesional, no ámbito das profesións reguladas ao amparo das disposicións do Dereito comunitario; circunstancia que deberá ser acreditada polo aspirante. D) Posuír a capacidade funcional para o desempeño das tarefas atribuídas ao posto de traballo. E) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. No suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. F) Non estar incurso en causas de incompatibilidade ou de incapacidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas. G) Estar en posesión do certificado de lingua galega 4 (CELGA 4) ou superior ou equivalente. No suposto de non posuír este certificado ou título equivalente o aspirante deberá superar a proba de coñecemento do idioma galego establecida na base 8.3. Os anteriores requisitos deberanse posuír con referencia ao último día de prazo de presentación das instancias, e deberán manterse durante todo o proceso, así como nos momentos nos que se acorde o nomeamento e no momento da toma de posesión como funcionario/a de carreira. Cuarta. Publicidade da convocatoria, presentación de instancias e documentación.4.1 Forma e prazo de presentación. As solicitudes presentaranse preferentemente por vía electrónica a través da sede electrónica do Concello de Noia ( https://noia.sedelectronica. gal/ ) mediante o modelo recollido nestas bases(ANEXO I). Poderán tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das Administracións Públicas, neste caso poderase descargar o modelo oficial de tramitación presencial na sede electrónica. De conformidade co artigo 14.3 da Lei 39/2015, do 1 de outubro, do procedemento administrativo común das Administracións Públicas, o Concello de Noia poderá establecer regulamentariamente que as persoas participantes nos procesos selectivos por el convocados deban relacionarse obrigatoriamente a través de medios electrónicos nos termos que establezan as correspondentes convocatorias. O prazo de presentación de solicitudes será de 20 días hábiles, contados a partir do seguinte ao da publicación do anuncio do extracto da convocatoria no BOE.4.2. Para seren admitidas nesta proba selectiva as persoas aspirantes deberán declarar que reúnen todos os requisitos esixidos nas bases xerais e específicas desta convocatoria na data en que remate o prazo de presentación de solicitudes (segundo o modelo do ANEXO I). 4.3. No caso de solicitar a exención da realización da proba de coñecemento do idioma galego, as persoas interesadas deberán presentar coa solicitude: - Acreditación do Celga do nivel requirido nas bases específicas ou título equivalente debidamente homologado de acordo coa normativa de aplicación.4.4 Acreditación de méritos para baremar no caso de concurso: o órgano de selección valorará o méritos alegados e acreditados documentalmente no prazo de presentación de solicitudes, polas persoas aspirantes que presentaran a súa solicitude en prazo. A documentación que acredite os méritos presentaranse, xunto coa solicitude de participación (ANEXO I establecido nas bases específicas), preferentemente por vía electrónica a través da sede electrónica do Concello de Noia ( https://noia.sedelectronica. gal/ ) Poderá tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das Administracións Públicas. Os méritos valoraranse con referencia á data do peche do prazo de presentación de solicitudes. Os méritos deberán ser alegados e acreditados coa solicitude de participación no proceso selectivo, en ningún caso se valorarán méritos non alegados na solicitude. Para realizar as acreditacións as persoas aspirantes deberán ter en conta que os documentos acreditativos deben ser auténticos, estar validados ou cotexados. Se os méritos non se acreditan como sinalan estaas bases non serán tidos en conta polo órgano de selección. Os méritos relativos aos servizos prestados acreditaranse mediante certificado expedido polo órgano correspondente. O certificado deberá facer constar os servizos prestados que se pretendan facer valer como experiencia profesional na fase de concurso, expresará para este efecto as funcións desenvolvidas, debendo ademais, achegarse copia do contrato ou nomeamento con indicación do corpo, escala, subescala ou clase e praza de adscrición. O certificado deberá así mesmo acompañarse de certificación da vida laboral, expedido pola Tesourería Xeral da Seguridade Social, na que consten expresamente os períodos e grupo de cotización correspondentes a esa categoría. Os méritos por cursos de formación e especialización realizados acreditaranse mediante a presentación do correspondente diploma ou título.4.5. A falta de presentación da solicitude en tempo e forma suporá a non admisión da persoa aspirante ao proceso selectivo.4.6. No marco da vixente normativa de protección de datos, os datos contidos na solicitude serán obxecto de tratamento automatizado polo Concello de Noia coa finalidade de levar a cabo a tramitación administrativa que derive da xestión deste procedemento, sendo o seu cumprimento obrigatorio para a admisión ás probas selectivas. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica do Concello de Noia ou de forma presencial en calquera dos lugares establecidos na normativa reguladora do procedemento administrativo común.4.7. A participación no proceso selectivo está exenta de pago de taxa de dereitos de exame. Quinta. Admisión de aspirantes.5.1. Transcorrido o prazo de presentación de solicitudes, tras proposta elevada polo Tribunal de selección, a autoridade convocante ditará resolución, no prazo máximo dun mes, declarando aprobada a lista provisional de persoas admitidas e excluídas, indicando as causas de exclusión en cada caso. Esta resolución publicarase no BOP e na sede electrónica e taboleiro de anuncios do Concello de Noia concedendo un prazo de 10 días hábiles para emendar as solicitudes contado desde o seguinte á devandita publicación. Quen dentro do prazo sinalado, non emende os defectos xustificando o seu dereito a ser admitido, será definitivamente excluído do proceso selectivo.5.2. Terminado o prazo de reclamacións, o órgano competente ditará nova resolución, elevando a definitiva a listaxe provisional de aspirantes ou corrixíndoa se existisen modificacións como consecuencia de reclamacións. Nesta resolución, que será publicada no BOP, na sede electrónica e no taboleiro de anuncios do Concello de Noia, establecerase a composición do órgano de selección. Sexta. Acceso das persoas con discapacidade. As persoas aspirantes con discapacidade poderán pedir no modelo oficial da solicitude as adaptacións e os axustes razoables de tempo e medios das probas do proceso selectivo a fin de asegurar a súa participación en condicións de igualdade. No caso de que as persoas con discapacidade tiveran solicitado adaptacións ou axustes razoables de tempo e medios para a realización das probasde coñecemento da lingua galega de ser o caso, deberán achegar o ditame técnico facultativo emitido polo órgano técnico de cualificación do grao de discapacidade, a efectos de que o órgano de selección poida valorar a procedencia ou non da concesión da adaptación solicitada. Sétima. Órgano de selección 7.1. O tribunal de selección que xulgará o proceso selectivo estará constituído por un número impar de membros, nunca inferior a 5, coa seguinte composición: a) Un/Unha presidente/a, que será un/unha funcionario/a ou persoal laboral fixo designado/a polo órgano competente. b) Vogais, funcionarios/as ou persoal laboral fixo designados/as polo órgano competente. c) Un/Unha secretario/a, será un/unha funcionario/a ou persoal laboral fixo designado/a polo órgano competente, e actuará con voz e voto. A composición do órgano de selección deberá axustarse aos principios de imparcialidade e profesionalidade dos seus membros e tenderá á paridade entre muller e home. Todos os membros dos órganos de selección deberán pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. En ningún caso poden formar parte dos órganos de selección: a) O persoal de elección ou de designación política. b) O persoal funcionario interino ou laboral temporal. c) O persoal eventual. d) As persoas que nos 5 anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. A pertenza aos órganos de selección será sempre a título individual, non se poderá ter en representación ou por conta de ninguén.7.2 O órganos de selección actúan con plena autonomía no exercicio da súa discrecionalidade técnica e os seus membros son persoalmente responsables da transparencia e obxectividade do procedemento, da confidencialidade das probas e do estrito cumprimento das bases da convocatoria e dos prazos establecidos para o desenvolvemento do proceso selectivo 7.3. Os membros do órgano de selección deberán absterse de intervir, notificándoo ao órgano competente, cando concorra neles algunha das causas establecidas no artigo 23 da Lei 40/2015, do 1 de outubro, de réxime xurídico do Sector Público. Así mesmo, as/os aspirantes poderán recusar os membros do órgano de selección cando concorra neles algunha de tales circunstancias, segundo o disposto no artigo 24 da mesma lei. A Presidencia deberá solicitar ás restantes persoas que formen parte do órgano de selección e, de ser o caso, ao persoal asesor previsto na base 7.7 que incorpore aos seus traballos, unha declaración expresa de non atoparse incursos en ningunha das circunstancias reflectidas no parágrafo anterior.7.4 Para a válida constitución do tribunal a efectos da celebración de sesións, deliberacións e toma de acordos requirirase a asistencia, presencial ou a distancia, do presidente ou presidenta e do secretario ou secretaria, ou se fora o caso, das persoas que os/as substitúan, e a da metade, a lo menos, dos seus membros. Os acordos do órgano de selección só poderán ser impugnados polas persoas interesadas nos supostos e na forma establecida na Lei 39/2015, do 1 de outubro, do procedemento administrativo común das administracións públicas. O tribunal de selección continuará constituído ata que se resolvan as reclamacións suscitadas ou as dúbidas que poida suscitar o procedemento selectivo.7.5 As actuacións do órgano de selección haberán de axustarse estritamente ás bases da convocatoria. No entanto, o órgano de selección está facultado para resolver as dúbidas que xurdan durante a realización do correspondente proceso selectivo, para adoptar os acordos necesarios que garantan o seu adecuado desenvolvemento, en todo o non previsto nestas bases, e para resolver as dúbidas que puidesen xurdir en aplicación delas.7.6 O réxime xurídico aplicable aos tribunais axustarase ao disposto para os órganos colexiados na Lei 40/2015, do 1 de outubro, de réxime xurídico do sector público.7.7 O órgano de selección poderá dispoñer a incorporación aos seus traballos de asesores especialistas, con voz e sen voto, cando a natureza ou as circunstancias dalgunha das probas así o aconsellen; as mencionadas asesoras e asesores limitaranse a prestaren colaboración nas súas especialidades técnicas. Así mesmo, o órgano de selección poderá valerse de persoal colaborador durante o desenvolvemento material dos exercicios.7.8 En calquera momento do proceso selectivo, o órgano de selección poderá requirir as persoas aspirantes que acrediten a veracidade dos documentos que acheguen para a súa participación neste.7.9. As resolucións do órgano de selección vinculan ao Concello de Noia, sen prexuízo de que esta, no seu caso, poida revisalas conforme ao establecido na normativa reguladora do procedemento administrativo.9.10. Os órganos de selección, así como o persoal colaborador e asesores, quedarán incluídos na categoría que corresponda ao grupo de titulación ao que pertenzan as prazas convocadas, para os efectos de percepción de asistencias, conforme ao Real decreto 462/2002, do 24 de maio, sobre indemnizacións por razón do servizo. Oitava. Desenvolvemento da Fase de concurso.8.1 A selección do persoal realizarase de conformidade co sinalado nas presentes bases mediante o sistema de concurso, de acordo co previsto na Lei 20/2021, do 28 de decembro, de medidas urxentes para a redución da temporalidade do emprego público. En consecuencia, o proceso selectivo constará unicamente dunha fase de concurso. Nesta fase valoraranse os méritos dos aspirantes, que comprenden a experiencia profesional específica e directamente relacionada co posto mais a formación transversal e directamente relacionada co posto. A proba de coñecementos de lingua galego será obrigatorio unicamente para as persoas aspirantes que non posúan o título CELGA II -ou titulación superior-, curso de perfeccionamento de lingua galega, título equivalente, ou validación do mesmo. Por tanto, estarán exentos de realizar este exercicio as persoas que algunha destas titulacións. FASE DE CONCURSO (10 puntos) 1. Publicada a lista definitiva de aspirantes admitidos e excluídos, o Tribunal, na data que considere conveniente derivada da organización dos distintos procesos selectivos a celebrar dentro desta convocatoria extraordinaria de estabilización do emprego temporal, reunirase en sesión non pública a efectos da súa constitución e valoración dos méritos.2. Deberá estarse en posesión dos méritos alegados, como máximo, na data de expiración do prazo concedido para a presentación de instancias. Para elo, a data límite para a alegación dos méritos mediante a achega dos documentos que debidamente os acrediten, será a da finalización do prazo establecido para a presentación de solicitudes de participación no proceso selectivo. Por tanto, non se valorarán os méritos que aínda alegados, non se aportaron ou foron achegados ou xustificados con posterioridade á finalización do prazo de presentación de instancias, salvo que se relacionaran expresa e detalladamente na solicitude e se alegara fundadamente na instancia a imposibilidade de achegar a súa xustificación documental dentro do referido prazo, en cuxo caso disporá para facelo ata o día anterior ao da data de baremación de méritos; neste senso, no suposto de que non se anuncie a data para a cualificación dos méritos, estes deberán ser demostrados mediante a correspondente achega documental con anterioridade ao día sinalado para a realización do exercicio da oposición.3. O Tribunal en ningún caso poderá valorar o non achegado e probado polos aspirantes na documentación referida aos méritos aportada coa instancia, non sendo obxecto de concesión de prazo algún para a realización de emendas ou correccións con posterioridade ao día do remate do prazo de presentación daquela.4. Os méritos que se acrediten serán valorados segundo se especifica a continuación, ata un máximo de 10,00 puntos. Valorarase a experiencia na administración local convocante e nas restantes administracións públicas e a formación transversal e relacionada co posto de traballo, debidamente acreditada e homologada.4.1. - Experiencia (ata un máximo de 7 puntos) a) Méritos profesionais (suporá un máximo do 70% da puntuación): a.1 Servizos prestados como persoal laboral temporal ou indefinido non fixo na escala, subescala, clase e praza obxecto da convocatoria específica na entidade local convocante: 0,10 puntos por mes completo de servizos efectivos. a.2. Servizos prestados como persoal laboral temporal ou indefinido non fixo noutros corpos, escalas, categorías ou equivalentes da entidade convocante: 0,03 puntos por mes completo de servizos efectivos. a.3 Servizos prestados como persoal laboral temporal ou indefinido non fixo na escala, subescala, clase e praza obxecto da convocatoria específica noutras administracións públicas distintas da entidade convocante: 0,04 puntos por mes completo de servizos efectivos. a.4 Servizos prestados como persoal laboral temporal ou indefinido non fixo noutros corpos, escalas, categorías ou equivalentes noutras administracións públicas distintas da entidade convocante: 0,02 puntos por mes completo de servizos efectivos. A puntuación máxima neste apartado será de 7 puntos. Non se computarán servizos prestados por tempo inferior a un mes e os meses consideraranse de 30 días. As distintas fraccións de tempo inferiores a 30 días sumaranse ata alcanzar esta cifra para o outorgamento da puntuación que corresponda. Logo de sumar as distintas fraccións, non se baremarán os restantes períodos de contratación que, acumulados, non sumen os 30 días necesarios para outorgarlle puntuación. Así mesmo, non se computarán os servizos prestados simultaneamente con outros igualmente alegados e a puntuación reducirase proporcionalmente polos prestados a tempo parcial. Forma de acreditar os méritos alegados: Os méritos relativos aos servizos prestados acreditaranse mediante certificado expedido polo órgano correspondente da Administración na que prestou ditos servizos. O certificado deberá facer constar os servizos prestados que se pretendan facer valer como experiencia profesional na fase de concurso, expresará para este efecto as funcións desenvolvidas, debendo ademais, achegarse copia do contrato ou nomeamento con indicación do corpo, escala, subescala ou clase e praza de adscrición. O certificado deberá así mesmo acompañarse de certificación da vida laboral, expedido pola Tesourería Xeral da Seguridade Social, na que consten expresamente os períodos e grupo de cotización correspondentes a esa categoría.4.2. Méritos de formación e outros méritos (suporá un máximo de 3 puntos): b.1 Cursos de formación e capacitación profesional: outorgarase unha puntuación por cada hora de cursos formación recibida, cuxo contido estea directamente relacionado coas funcións propias da praza de obxecto da convocatoria específica e os considerados transversais polo seu interese para todos os postos (prevención de riscos laborais, igualdade, protección de datos, emprego público, procedemento administrativo común, organización municipal, recursos económicos, ofimática, idiomas… entre outros). Os cursos deberán estar prestados ou homologados polas distintas administración públicas (Estado, CCAA e EELL), pola Escola Galega de Administración Pública (EGAP), pola Academia Galega de Seguridade Pública (AGASP), polo Instituto Nacional de Administración Pública (INAP), escolas de formación similares do Estado e das restantes administracións públicas, universidades, organismos públicos e entidades de dereito público vinculados ou dependentes das administracións públicas, colexios profesionais, sindicatos e cursos impartidos no marco do Acordo de formación para o emprego das administracións públicas (Afedap). A puntuación por cada hora de formación é a seguinte: - Grupo 2: 0,025 puntos por cada hora de formación No caso de que se presenten varios diplomas/títulos con idéntica denominación e contido puntuarase o curso de maior duración; no caso de que a duración sexa a mesma, valorarase o curso que se realizase na data máis próxima á data de finalización do prazo de presentación de instancias. Os méritos por cursos de formación e especialización realizados acreditaranse mediante a presentación da correspondente copia diploma ou título. b.2 Outros méritos: titulación superior á requerida para o acceso á praza convocada: 1 punto A puntuación máxima neste apartado será de 3 puntos. Os méritos deberán ser alegados e acreditados coa solicitude de participación no proceso selectivo, en ningún caso se valorarán méritos non alegados na solicitude. Para realizar as acreditacións as persoas aspirantes deberán ter en conta que os documentos acreditativos deben ser auténticos, estar validados ou cotexados. Se os méritos non se acreditan como sinalan as bases non serán tidos en conta polo órgano de selección. O órgano de selección realizará a baremación da fase de concurso e publicará a puntuación provisional na sede electrónica e no taboleiro de edictos e anuncios do Concello de Noia.8.2.1. Contra os resultados da puntuación provisional obtida na fase de concurso as persoas aspirantes poderán presentar reclamación ante o órgano de selección nun prazo de 5 días hábiles contados desde o día seguinte ao da súa publicación. Á vista das reclamacións presentadas o órgano de selección aprobará e publicará as puntuacións definitivas.8.2.2. A cualificación final do proceso selectivo que se realice mediante o sistema de concurso virá determinada pola suma da cualificación final obtida en cada un dos méritos baremados.8.2.3. En caso de empate, a orde establecerase atendendo á seguinte prelación: a) Estar ocupando a praza convocada no proceso selectivo correspondente na data en que remate o prazo de presentación de solicitudes da correspondente convocatoria. b) Maior antigüidade como persoal laboral temporal ou indefinido non fixo na escala, subescala, clase e praza obxecto da convocatoria específica. c) Maior puntuación no apartado de méritos profesionais d) Maior puntuación obtida no apartado de méritos de formación. e) Orde alfabético segundo o sorteo ao que se refire o Decreto 95/1991 do 20 de marzo, polo que se aproba o Regulamento de selección de persoal da Administración da Comunidade Autónoma de Galicia. f) En último lugar, o empate dirimirase por sorteo.8.2.4 Contra os acordos do órgano de selección poderá interpoñerse un recurso administrativo de alzada ante o órgano que o nomeou segundo o artigo 121 da Lei 39/2015, de 1 de outubro, do procedemento administrativo común (LPAC). 8.3 Acreditación do coñecemento da lingua galega 8.3.1. De conformidade co artigo 51 da Lei 2/2015, do 29 de abril, do emprego público de Galicia, para dar cumprimento á normalización do idioma galego nas administracións públicas de Galicia e para garantir o dereito ao uso do galego nas relacións coas administracións públicas no ámbito da Comunidade Autónoma, así como a promoción do uso normal do galego por parte dos poderes públicos de Galicia, as persoas aspirantes deberán realizar unha proba de coñecemento da lingua galega. Este exercicio terá carácter obrigatorio e eliminatorio e será cualificado como apto ou non apto. Estarán exentas da realización desta proba aquelas persoas aspirantes que acrediten a posesión do Celga do nivel correspondente esixido na convocatoria específica ou título equivalente debidamente homologado de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG núm.146, do 30 de xullo), modificada pola Orde do 10 de febreiro de 2014 (DOG núm.34, do 19 de febreiro). 8.3.2. Para o caso de non acreditar estar en posesión do certificado de lingua galega 4 (Celga 4) ou superior ou equivalente, os participantes deberán superar unha proba de coñecemento dirixida á comprobación, por parte do tribunal, de que comprenden, falan e escriben o galego, cualificándose esta proba de apto ou non apto.8.3.3. Este exercicio realizarase unha vez valorados os méritos profesionais e de formación.8.3.4. Esta proba constará de dez (10) preguntas, que consistirá na contestación a un cuestionario tipo test con tres respostas alternativas das que só unha será a correcta.8.3.5. Para a realización desta proba disporase dun tempo máximo de trinta (30) minutos.8.3.6. A cualificación será de Apto ou Non apto. Para obter a cualificación de apto será preciso contestar correctamente a un mínimo de cinco preguntas.8.3.7. A proba terá carácter eliminatorio, de forma que as persoas aspirantes que non a superen quedarán excluídos do proceso.8.3.8. Esta proba realizarase aos aspirantes, respecto dos cales sexa necesario, no lugar, data e día que se fixe, que será anunciada na sede electrónica e no taboleiro de anuncios municipal. Novena. Superación do proceso selectivo 9.1 Finalizado o proceso selectivo, o órgano de selección fará pública a relación de aspirantes pola orde de puntuación alcanzada na sede electrónica e no taboleiro de edictos e de anuncios do Concello de Noia, xunto coa proposta de contratación, na praza obxecto da convocatoria, dun número de persoas igual ao número de prazas convocadas. En aplicación do artigo 28 da LPAC os datos incluídos nas solicitudes polas persoas aspirantes propostas, serán consultados polo Concello de Noia. Excepcionalmente, se algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes. No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia da documentación que acredite o cumprimento dos requisitos esixidos na convocatoria no prazo de 20 días naturais, desde o día seguinte ao desta publicación da súa proposta de nomeamento como persoal funcionario. Ante a imposibilidade, debidamente xustificada, de presentar os documentos sinalados, as persoas aspirantes poderán acreditar que reúnen as condicións esixidas mediante calquera outro medio de proba admitido en dereito. Esta documentación presentaranse preferentemente por vía electrónica a través de rexistro electrónico dirixida á Alcaldía do Concello de Noia. Poderá tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das administracións públicas. Así mesmo, as persoas aspirantes deberán presentar un certificado médico obrigatorio que acredite que posúen as capacidades e aptitudes físicas e psíquicas para o exercicio das funcións e tarefas das prazas convocadas. Os/as aspirantes aprobados que fixesen valer a súa condición de persoal con discapacidade na instancia, deberán acreditar a compatibilidade co desempeño das tarefas ou funcións correspondentes. Non poderán ser contratados como persoal laboral fixo s e quedarán sen efectos as actuacións relativas a aquelas persoas que non acrediten os requisitos esixidos na convocatoria. As persoas que tivesen a condición de persoal funcionario de carreira estarán exentos de xustificar documentalmente as condicións e demais requisitos xa probados para obter o seu anterior nomeamento, debendo presentar certificación da administración pública da que dependesen para acreditar esta condición.9.2 Concluído o proceso selectivo, a persoa aspirante que o superase e acreditase en prazo, salvo causa de forza maior, o cumprimento dos requisitos esixidos na correspondente convocatoria, será contratada como persoal laboral fixo pola autoridade competente. A sinatura do contrato efectuarase dentro do prazo máximo dun mes a partir da notificación da resolución do nomeamento; de non o facer nin existir causa xustificada, que deberá ser alegada e aceptada, as persoas nomeadas quedarán na situación de cesantes.9.3 O órgano de selección non poderá propoñera contratación como persoal laboral fixo dun número superior de aprobados ao de prazas convocadas. Con todo, sempre que o órgano de selección propuxera a contratación de igual número de aspirantes que de prazas convocadas, e co fin de asegurar a súa cobertura, cando se produzan renuncias dos aspirantes seleccionados ou da documentación achegada se desprenda que non cumpren os requisitos esixidos na convocatoria ou por circunstancias sobrevidas se deduza a imposibilidade de incorporación dalgún dos ou das aspirantes, antes da súa contratación, o órgano convocante poderá requirir do órgano de selección unha relación complementaria de aspirantes que superen as probas que sigan as e os propostos, por orde de puntuación, para o seu posible nomeamento como funcionarios de carreira.9.4. De conformidade co artigo 2.6 da Lei 20/2021, do 28 de decembro, de medidas urxentes para a redución da temporalidade no emprego público, corresponderá unha compensación económica, equivalente a 20 días de retribucións fixas por ano de servizo, prorrateándose por meses os períodos de tempo inferiores a un ano, ata un máximo de 12 mensualidades, para o persoal funcionario interino ou o persoal laboral temporal que, estando en activo como tal, vise finalizada a súa relación coa Administración pola non superación do proceso selectivo de estabilización. No caso do persoal laboral temporal, a dita compensación consistirá na diferenza entre o máximo de 20 días do seu salario fixo por ano de servizo, cun máximo de 12 mensualidades, e a indemnización que lle correspondese percibir pola extinción do seu contrato, prorrateándose por meses os períodos de tempo inferiores a un ano. No caso de que a citada indemnización fora recoñecida en vía xudicial, procederase á compensación de cantidades. A non participación do candidato ou candidata no proceso selectivo de estabilización non dará dereito a compensación económica en ningún caso.9.5. O acto que poña fin ao procedemento selectivo deberá ser motivado. A motivación dos actos do órgano de selección ditados en virtude de discrecionalidade técnica no desenvolvemento do seu cometido de valoración, estará referida ao cumprimento das bases da convocatoria e das normas regulamentarias.9.6. Ao abeiro da Lei 20/2021, do 28 de decembro, de medidas urxentes para a redución da temporalidade do emprego público, o proceso selectivo deberá estar resolto e feito o nomeamento e toma de posesión como máximo na data 31 de decembro de 2024, como consecuencia do inxente número de procesos selectivos de estabilización que ten que desenvolver o Concello de Noia.10. - Norma final.13.1. Estas bases vincularán ao Concello, ao Tribunal cualificador e as persoas aspirantes que participen no proceso selectivo. Así mesmo, dado que as publicacións e anuncios serán expostas nos termos indicados no clausulado precedente, entenderase que os/as aspirantes, no momento da presentación de instancia, asumen a publicidade de datos persoais (nome, apelidos, cualificacións dos exercicios, etc). A restante información, de carácter persoal, quedará reservada ao expediente interno de selección e protexida segundo o establecido polo estipulado na lei 15/1999, de 13 de decembro, de protección de datos de carácter persoal.13.2. Estas bases, a súa convocatoria e cantos actos administrativos deriven das mesmas, poderán ser impugnadas con carácter potestativo polos interesados mediante a interposición de recurso de reposición ante o mesmo órgano que as ditou, no prazo dun mes contado dende o día seguinte ao da súa publicación no BOP; ou ben directamente, mediante recurso contencioso–administrativo ante o xulgado do contencioso–administrativo, no prazo de dous meses contado dende o día seguinte ao da súa publicación no BOP, sen prexuízo da interposición de calquera outro recurso que se estime oportuno. En Noia, a 22 de decembro de 2022 O Alcalde José Santiago Freire Abeijón ANEXO I. MODELO DE INSTANCIA PARA PARTICIPAR NO PROCEDEMENTO DE SELECCIÓN PARA A COBERTURA DUNHA PRAZA DE PROFESOR DE VIOLÍN DO CONSERVATORIO MUNICIPAL DO CONCELLO DE NOIA DENTRO DO PROCESO EXTRAORDINARIO DE ESTABILIZACIÓN DO EMPREGO PÚBLICO, INCLUÍDA NA OFERTA DE EMPREGO PÚBLICO EXTRAORDINARIA DO ANO 2022 Tendo coñecemento da convocatoria publicada no Boletín Oficial da Provincia número. de data. /. /. 1°) SOLICITO tomar parte no devandito procedemento selectivo.2°) DECLARO que son certos os datos consignados nesta solicitude e que reúno todos e cada un dos requisitos necesarios para o ingreso na función pública e as sinaladas na correspondente convocatoria e que me comprometo a prestar xuramento ou promesa de conformidade cos artigos 53.1 do Real decreto lexislativo 5/2015, de 50 de outubro, polo que se aproba o texto refundido da Lei do Estatuto Básico do Empregado Público, o artigo 60. d) da Lei 2/2015, de 29 de abril, do emprego público de Galicia e co Real decreto 707/1979, do 5 de abril 3º) DECLARO non ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin encontrarme en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario e non ter sido condenada/o por delito doloso, nin encontrarme en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario.4º) DECLARO non estar inhabilitado ou en situación equivalente nin ter sido sometido a sanción disciplinaria ou equivalente que impida, no meu Estado, nos mesmos termos, o acceso ao emprego público (declaración aplicable para o caso de que o asinante sexa nacional doutro Estado). 5°) ACHEGO:  Documento nacional de identidade ou pasaporte.  Titulación esixida  Certificación de aptitude do Celga 4 ou do curso de aptitude equivalente ou ben a validación correspondente.  Relación de méritos de experiencia e formación esixidos na convocatoria (orixinal, copia compulsada ou cotexada) Lugar, data e sinatura. O aspirante ESCRITO DIRIXIDO AO SR. ALCALDE DO CONCELLO DE NOIA